תקנות חדשות יאפשרו לפטר עובדי הוראה במכללות למורים, מטעמים דתיים ■ “תזכיר לי” –פינה קבועה בה נתמצת תיקוני חוק ממשלתיים שכולנו מפספסים בגלל השם המרדים “תזכיר חוק”.
מוסדות ההכשרה למורים נמצאים כיום תחת אחריות משרד החינוך. בימים אלה מתקיים תהליך להעברת המוסדות הללו לאחריות וניהול המועצה להשכלה גבוהה (הרשות האחראית על כלל האוניברסיטאות והמכללות האקדמיות בישראל). כתוצאה מכך, נראה כי ישנו חשש של גורמים מסוימים מתהליכי "חילון" של המוסדות. כדי למנוע זאת, הוציא השבוע משרד החינוך תקנות חדשות שמטרתן: "להבטיח כי המכללות המכשירות עובדי הוראה למוסדות החינוך הממלכתי דתי יוכלו להמשיך לשמור על אורח חיים דתי, לרבות נוהג והווי דתי בין כתלי המכללה". (1) משמרים את פיקוח השר על תוכנית הלימודים. (2) מותירים על כנה את סמכות מועצת החינוך הממלכתי-דתי (הגוף האחראי במשרד החינוך) לפסול, מטעמים דתיים, מינויים חדשים או המשכת העסקה של אנשי סגל. השר יקבע אם תוכנית הלימודים דתית דיו וניתן יהיה לפטר מרצה או נשיאה של מכללה מטעמים דתיים. חשוב לציין כי התקנות החדשות בעצם אינן משנות מציאות מבחינת המכללות (הפיקוח הנ"ל קיים בהן גם כיום). החידוש הוא במיסוד אפליה על רקע דתי בתוך המועצה להשכלה גבוהה – דרך הספיגה של המכללות להכשרת מורים לתוכה. האם העסקה של עובד חילוני באמת פוגעת בהכשרת מורים? פנינו למשרד החינוך בשאלה זו ועוד. ונפרסם תשובתו ברגע שתתקבל. קישור לתקנות המלאות: http://www.tazkirim.gov.il/Tazkirim_Attachments/43846_x_AttachFile.docx http://www.tazkirim.gov.il/Tazkirim_Attachments/43848_x_AttachFile.docx  (מה עושים כדי שיתוקן)   יש לכם השגות על תזכיר החוק המדובר? זה השלב בו הציבור יכול להשפיע! היכנסו לאתר הממשלתי והעירו. למרבה הצער, היכולת להגיב פועלת כיום רק בגרסאות מיושנות של דפדפן אקספלורר שלא קיימות עוד (באמת). אין לכם? מוזמנים לכתוב פה בתגובות את הערותיכם ואנו נעבירן במרוכז. 